събира информация за производството от съответните национални браншови сдружения и от други публично достъпни източници.
 (268)
 Методологията и точността на данните, събрани от EBB, бяха проверени при контролно посещение в помещенията на EBB съгласно член 26 от основния регламент.
 Таблица 3
 Производство в Съюза (в тонове)
 2015 г.
 2016 г.
 2017 г.
 РП
 Общо производство в Съюза
 11 789 896
 11 958 862
 13 071 053
 13 140 582
 Индекс
 100
 101
 111
 111
 Източник: EBB
 (269)
 Общото производство в Съюза постепенно се е увеличило — с 11 % между 2015 и 2017 година. То се е запазило стабилно между 2017 г. и края на разследвания период. В сравнение с потреблението на Съюза, представено в таблица 4 по-долу, производството на промишлеността на Съюза изостава от търсенето, като разликата се покрива от внесения биодизел.
 4.2. Потребление на Съюза
 (270)
 Комисията изчисли потреблението на Съюза на биодизел, като добави вноса на биодизел в Съюза към продажбите на промишлеността на Съюза на пазара на Съюза.
 (271)
 Потреблението на Съюза се е променяло, както следва:
 Таблица 4
 Потребление на Съюза (в тонове)
 2015 г.
 2016 г.
 2017 г.
 РП
 Общо потребление на Съюза
 11 791 953
 11 435 468
 14 202 128
 15 634 102
 Индекс
 100
 97
 120
 133
 Източник: EBB, статистическите данни за вноса в ЕС
 (272)
 Потреблението на биодизел в Съюза до 2016 г. е стабилно. През 2017 г. и разследвания период то се е увеличило с 33 % в сравнение с 2015 г. Потреблението на биодизел зависи от два основни фактора — потреблението на дизелово гориво и съдържанието на биодизел в това гориво.
 (273)
 Все по-голямото нарастване на търсенето и на производството в Съюза се дължи на енергийната политика на Съюза. Съгласно Директива 2009/285/ЕО относно енергията от възобновяеми източници (RED) (55)„[в]сяка държава членка гарантира, че през 2020 г. делът на енергията от възобновяеми източници във всички видове транспорт се равнява поне на 10 % от крайното потребление на енергия в транспорта в тази държава членка“. („задължение за смесване“). Директивата позволява на всяка държава членка да определи свои собствени специфични задължения.
 (274)
 Втората директива относно енергията от възобновяеми източници, 2018/2001 (RED II), беше публикувана на 21 декември 2018 г. (56), след края на разследвания период. С директивата беше продължена политиката за използване на възобновяеми горива в транспортния сектор, беше запазена целта за дял от 10 % на възобновяемите източници в транспортния сектор, и бяха определени критерии за устойчиво производство на биогорива за всички биогорива, произвеждани или потребявани в ЕС.
 (275)
 Фактът, че повече биодизел се смесва с минерално дизелово гориво е важен елемент в анализа на тенденциите на пазара на биодизел в Съюза. Производствените разходи и цените на биодизела като цяло са по-високи от производствените разходи и цените на минералното дизелово гориво. Законодателството на ЕС предвижда задължение за производителите на горива (рафинериите) да закупуват биодизел, за да го смесват с изкопаеми горива.
 (276)
 Потреблението на биодизел е пряко свързано с мерки, въведени във всяка държава членка, насочени към спазване на задължението за смесване на изкопаемите горива с определени количества биодизел. Очаква